čo je home staging?
home staging predstavuje službu alebo činnosť, ktorá pripraví nehnuteľnosť na predaj s účelom maximalizovania zisku. interiér sa uprace, preorganizuje a zariadi novým nábytkom alebo doplnkami, často sa aj vymaľuje. takto upravenú nehnuteľnosť dokážete podľa odborníkov predať až o 6 % drahšie a až o polovicu rýchlejšie. v usa a kanade ide o veľmi populárny trend. odhadom tam home staging využíva až polovica predávajúcich.
väčšina firiem ponúka full-service balík, ktorý zahŕňa vstupnú prehliadku nehnuteľnosti, komplet poradenstvo, návrh úprav a ich realizáciu. váš byt či dom upravia a vynovia takzvane „na kľúč“. v cenníkoch sa sumy pohybujú približne od 220 eur za garsónku, po 430 eur za 4-izbový byt, bez nábytku.
zvážiť môžete aj konzultáciu. zhruba dvojhodinové poradenstvo a vyhotovenie zoznamu odporúčaných úprav vás bude stáť asi 100 eur. skúsený home stager vám poradí, ako zariadiť predsieň, kuchyňu, kúpeľňu a obývačku. za každú ďalšiu izbu si priplatíte približne 25 eur.